ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዪ ኣሕመድ፡ “መንግስቲ ኤርትራ መገዲ ነፋሲት-ዛላምበሳ ካባና ብዝሐሸ መልክዑ ይሃንፆ'ሎ” 1 ነሓሰ 2019 ምንጪ ስእሊ, FBC ቀዳማይ ሚኒስትር ኣብይ ኣሕመድ ኣብ ጉዳይ ኢትዮ ኤርትራን፡ እዋናዊ ሃዋህው ፖለቲካ ኢትዮጵያን ኣድሂቦም ንዝቐረቡሎም ሕቶታት ምልሲ ሂቦም። እቶም ቀዳማይ ሚኒስትር ኣብ ጉዳይ ኢትዮ-ኤርትራን ኣመልኪቶም ድማ፡ እቲ ዶብ ዝተዓፀወ ሕጋውነት ንምትሓዝ ከምዝኾነን ተዛሪቦም። እንተኾነ፡ መንግስቲ ኤርትራ ኣብ ሞንጎ ክልቲአን ሃገራት ቁጠባዊ ዝምድና ንምፍጣር ብወገኑ ይሰርሕ ከምዘሎ ኣረዲኦም። "መንግስቲ ኤርትራ ካብ ነፋሲት ክሳብ ዛላምበሳ ዝወስድ መገዲ ካባና ብዝሐሸ መልክዑ ይሃንፆ እዩ ዘሎ። ንግዲ ክዋዓዋዕ ስለዝኽእልን፡ ምፅዋዕ ምጥቃም ክመፅእ ስለዝኽእልን፡ ምስ ክፋል ሰሜን ኢትዮጵያ ከራኽበና ዝኽእል መገዲ ክንሃንፅ ይግበአና ብዝብል ተሊሙ እዩ ዝሰርሕ ዘሎ" ኢሎም። ኢትዮ-ኤርትራ፡ ምኽፋት ዶባት እንታይ ረብሓታት ኣምጺኡ?
